text: Brag fra skud var fyrværkeri
  06 september 2010 kl. 14.53
  Mandag lød der brag som af skud to steder i Sønderborg. Men der er måske blot tale om fyrværkeri.
  Lokalpolitiet i Sønderborg arbejder ud fra den formodning, at det var fyrværkeri, der blev affyret, da der mandag formiddag lød brag to steder i byen.
  
  Brag på Ringriderpladsen
   Over middag blev der affyret noget på stranden uden for byen, og kort tid efter var den gal igen ved Ringriderpladsen i det centrale Sønderborg.
   I første omga
  ng kunne politiet ikke udelukke, at det var skud fra et skydevåben. Men blandt dem, der har hørt drønene, er personalet i arresten, og de mener ikke, at det er skarpe skud, men fyrværkeri, der blev affyret, oplyser politiet.
   
  
  Efterlyser sølvgrå bil
  - Derfor arbejder vi nu ud fra, at der nok er tale om fyrværkeri, siger lederen af lokalpolitiet i Sønderborg, Preben Westh.
   I begge tilfælde blev skuddene affyret fra en sølvgrå bil af mærket Kia. Politiet ved, hvem ejeren er, og er i færd med at kontakte ham.
  